བརྩོན་འགྲུས་ཀྱིས་ཁོ་རང་གི་མཆེད་གྲོགས་ཁ་ཤས་དང་མཉམ་དུ་དཀར་མཛེས་ཁུལ་ཁམས་བོད་རིག་གནས་དར་སྤེལ་ཀུང་སི་ཞིག་འཛུགས་གཉེར་བྱས་ནས་མི་རིགས་རིག་གནས་ཐོན་ལས་ལ་སྨིན་པའི་འཚོལ་ཞིབ་ཀྱི་འཕྲིན་ལས་སྤེལ་འགོ་ཚུགས་པ་རེད།༢༠༠༦ལོར་བརྩོན་འགྲུས་ཀྱི་མིང་ལ་བརྟེན་ནས་བཏགས་པའི་མཛའ་གཞས་ཀྱི་རྒྱལ་བུ་བརྩོན་འགྲུས་ཀྱི་འཁྲབ་སྟོན་ལྟེ་གནས་ཞེས་པ་དེ་དར་མདོར་གཉེར་ཡོད།གྲོང་ཁྱེར་དུ་གཉེར་བའི་འཁྲབ་སྟོན་ལྟེ་གནས་ཀྱིས་གདོད་སྐྱེས་རང་བཞིན་ཁེངས་པའི་བྱེད་ཐབས་ལ་བརྟེན་ནས་འཁྲབ་སྟོན་བྱས་པའི་ཐབས་ལམ་བརྒྱུས།བྱེད་སྟངས་འདི་ནི་བོད་མི་གནའ་བོའི་གླུ་གར་སྒྱུ་རྩལ་རྒྱུན་འཛིན་བྱས་པས་མ་ཚད།ངོ་མཚར་སྟོང་དང་ལྡན་པའི་མི་རིགས་ཀྱི་ཕུལ་བྱུང་རིག་གནས་དར་སྤེལ་གཏོང་བར་དགེ་མཚན་ལྡན་པའི་འཚོལ་ཞིབ་བྱས་པ་ཞིག་ཀྱང་རེད།བརྩོན་འགྲུས་ཀྱིས་འབད་བརྩོན་བྱས་པར་མཐའ་གཏུག་སྤྱི་ཚོགས་ཀྱིས་ཁས་ལེན་ཐོབ་ཡོད།༢༠༠༧ལོའི་ཟླ་བ༤པར་ཀྲུང་གུང་དཀར་མཛེས་ཁུལ་ཨུའི་རྩ་འཛུགས་པུའུ་དང་དྲིལ་བསྒྲགས་པུའུ།གུང་གཞོན་སྡེ་ཚོགས་དཀར་མཛེས་ཁུལ་ཨུ།དཀར་མཛེས་ཁུལ་ན་གཞོན་མཉམ་འབྲེལ་ལྷན་ཚོགས།དཀར་མཛེས་ཉིན་རེའི་ཚགས་པར་ཁང་།དཀར་མཛེས་ཁུལ་རྒྱང་བསྒྲགས་བརྙན་འཕྲིན་ཅུས་བཅས་སྡེ་ཚན་གྱིས་དཀར་མཛེས་ཁུལ་ཕུལ་བྱུང་གཞོན་ནུ་བཅུ་དཔྱད་འདེམས་བྱེད་པའི་སྒོའི་ནང་།འདེམས་སྒུག་མི་སྣ༢༠ཡི་ནང་བརྩོན་འགྲུས་གཟེངས་སུ་ཐོན་ནས་དཀར་མཛེས་ཁུལ་ཕུལ་བྱུང་གཞོན་ནུ་བཅུ་ལ་བདམས་ཐོན་བྱུང་བ་རེད།དེར་བརྟེན་ང་ཚོས་འདིར་བརྩོན་འགྲུས་ཀྱིས་མི་རིགས་ཀྱི་གླུ་གར་རྒྱ་མཚོའི་ཁྲོད་དུ་རྒྱུན་ཆད་མེད་པ་འཚོ་བཅུད་གསར་པ་ཉམས་སུ་མྱོང་ནས་དེ་བས་ཕུལ་དུ་བྱུང་བའི་གླུ་གཞས་གསར་རྩོམ་བྱས་པའི་སྨོན་འདུན་ཞུ་བ་ཡིན།